**Ministru kabineta rīkojuma projekta „Grozījumi darbības programmā „Uzņēmējdarbība un inovācijas” papildinājumā sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Grozījumi darbības programmas „Uzņēmējdarbība un inovācijas” papildinājumā ir izstrādāti saskaņā ar Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu, kas paredz, ka attiecīgā Eiropas Savienības fondu atbildīgā iestāde izstrādā un iesniedz apstiprināšanai Ministru kabinetā (turpmāk – MK) darbības programmas papildinājuma grozījumus.Ņemot vērā iepriekš apzinātos riskus darbības programmas „Uzņēmējdarbība un inovācijas” ietvaros Eiropas Reģionālā attīstības fonda (turpmāk – ERAF) līdzekļu pilnīgai apguvei 2014. un 2015.gadā, kas ir pārrunāti ar Ekonomikas ministriju (turpmāk - EM) un Izglītības un zinātnes ministriju (turpmāk - IZM) operatīvajās sanāksmēs un dažādos citos forumos, Koalīcijas partneru darba grupas par Eiropas Savienības struktūrfondu un Kohēzijas fonda jautājumiem š.g. 27.augusta sēdē saskaņoto rīcības plānu darbības programmas „Uzņēmējdarbība un inovācijas” ERAF pilnīgai izmantošanai īstenošanas gaitu, EM un IZM  sniegto informāciju par veiktajiem pasākumiem attiecībā uz deklarējamiem izdevumiem, kas sniegti š.g. oktobra beigās, kā arī tikšanās laikā ar Eiropas Komisiju (turpmāk - EK) pārstāvjiem pārrunāto, Finanšu ministrija (turpmāk – FM) ir izstrādājusi jaunu aktivitāti augstākminētā riska mazināšanai.Ņemot vērā to, ka grozījumi darbības programmas „Uzņēmējdarbība un inovācijas” papildinājumā (turpmāk - DPP) tiek iesniegti kopā ar MK noteikumu projektu “Noteikumi par darbības programmas „Uzņēmējdarbība un inovācijas” papildinājuma 2.3.2.2.aktivitātes “Atbalsts ieguldījumiem mikro, maziem un vidējiem komersantiem” 2.3.2.2.3.apakšaktivitāti „Atbalsts ieguldījumiem sekmējošā publiskā infrastruktūrā uzņēmējdarbības attīstībai””, kas ietver sarežģītu projektu pārbaudes un pārcelšanas procedūru no darbības programmas “Infrastruktūra un pakalpojumi” uz darbības programmu „Uzņēmējdarbība un inovācijas”, kas iepriekš nav tikusi īstenota, abus grozījumus izstrādā FM un iesniedz MK. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ārējās politiskās un ekonomiskās vides ietekmes (Krievijas – Ukrainas krīzes eskalācija) rezultātā, kā arī, ņemot vērā tā saucamo netiešo embargo efektu, ir vērojams, ka uzņēmumi, kuru projekti tiek apstiprināti, nenoslēdz līgumus par projektu īstenošanu, ir nobīdes projektu ieviešanas termiņos u.c. problēmjautājumi, tādējādi tiek negatīvi ietekmēti plānotās naudas plūsmas pieprasījumi EK. Piesardzība ir skaidrojama arī ar sagaidāmo apgrūtināto piekļuvi eksporta tirgiem un to ka tuvākajā nākotnē eksports nebūs galvenais virzītājspēks tautsaimniecības attīstības veicināšanā. Ir jāatceras, ka kopš 2012.gada Latvijas valdība izvēlējās riska mīkstināšanas stratēģiju, piešķirot papildu valsts budžeta visrssaistības stratēģiski vissvarīgākajiem pasākumiem/jomām un kuri būtiski ietekmē ekonomikas uzplaukumu, īpaši uzņēmējdarbības attīstības un ar to saistītās infrastruktūras atbalstam, lai iegūtu iespējas jaunu darbavietu radīšanai. Neskatoties uz līdz šim veiktajām darbībām, piemēram, 2.1.2.4.aktivitātes “Augstas pievienotās vērtības investīcijas” 4.kārtas ietvaros (par ko arī tika ziņots ES fondu Uzraudzības komitejā), situācija ir daudz sliktāka nekā gaidīts. Turklāt, prognozējot tālākos darbības scenārijus, ir jāatceras, ka ekonomiskās krīzes laikā (2008.-2010.gadā) bija vērojamas būtiskas problēmas projektu ieviešanā, tika pārtraukti līgumi. Šoreiz mēs varētu piedzīvot tādu pašu scenāriju, ja 60% projektu tiks pārtraukti galvenajos uz uzņēmējdarbību vērstajos pasākumos.FM kā ES struktūrfondu un Kohēzijas fonda (turpmāk – ES fondi) vadošās iestādes (turpmāk – vadošā iestāde) aprēķini liecina, ka augstākminēto risku rezultātā ir apdraudēta n+2 principa īstenošana darbības programmas “Uzņēmējdarbība un inovācijas” ietvaros. Proti, pastāv risks, ka 2014.gadā plānotie deklarējamie maksājumi netiks veikti nepieciešamajā apjomā (lai izpildītu n+2 saistības 2014.gadā EK deklarējamam apjomam darbības programmā “Uzņēmējdarbība un inovācijas” jāsasniedz vēl vismaz 90 milj. euro) un savlaicīgi, lai tos paspētu iekļaut izdevumu deklarācijā EK līdz š.g. novembra beigām. **Steidzami nerisinot problēmu, n+2 princips 2014.gadā varētu netikt sasniegts par aptuveni 30 milj. euro, kas faktiski nozīmē ES fondu finansējuma zaudējumu.****Vēršam uzmanību, ka arī EK Latvijai š.g. 31.oktobrī ir nosūtījusi vēstuli (Nr.(2014)3618351 “Automatic Decommitment N+2/3 - warning letter (Art. 97 of CR1083/2006)), ar ko tā brīdina, ka ERAF finansējuma zaudēšanas risks darbības programmā “Uzņēmējdarbība un inovācijas” ir ļoti augsts.**Komisijas lēmuma Nr.C(2013)1573, ar ko apstiprina pamatnostādnes par darbības programmu slēgšanu, kuras pieņemtas atbalsta saņemšanai no ERAF, Eiropas Sociālā fonda un Kohēzijas fonda (2007.-2013.gada periodam), pielikuma 2.2.punktu paredz, ka dalībvalstīm priekšlikumi pārdalēm starp darbības programmām jāiesniedz EK līdz 2013.gada 30.septembrim, līdz ar to ERAF finansējumu starp darbības programmu “Infrastruktūra un pakalpojumi” un darbības programmu “Uzņēmējdarbība un inovācijas”, kas palīdzētu novērst risku, ņemot vērā finansējuma apjomu, ko plānots šogad deklarēt darbības programmas “Infrastruktūra un pakalpojumi” ietvaros, vairs nav iespējams pārdalīt.Līdz ar to FM ir izstrādājusi šādu darbību scenāriju:* Tiks izstrādāta jauna - 2.3.2.2.3.apakšaktivitāte “Atbalsts ieguldījumiem sekmējošā publiskā infrastruktūrā uzņēmējdarbības attīstībai” (turpmāk - 2.3.2.2.3.apakšaktivitāte). Jaunās apakšaktivitātes mērķis ir veicināt valsts līdzsvarotu attīstību, veicot ieguldījumus uzņēmējdarbības attīstību un konkurētspēju sekmējošā publiskā infrastruktūrā saskaņā ar integrētām pašvaldību attīstības programmām;
* Tiks izstrādāti MK noteikumi par jaunās aktivitātes īstenošanu, par pamatu ņemot MK 2010.gada 14.septembra noteikumus Nr.843 “Noteikumi par darbības programmas “Infrastruktūra un pakalpojumi” papildinājuma 3.6.2.1.aktivitāti “Atbalsts novadu pašvaldību kompleksai attīstībai”” un MK 2010.gada 26.janvāra noteikumus Nr.91 “Noteikumi par darbības programmas „Infrastruktūra un pakalpojumi” papildinājuma 3.6.1.1.aktivitāti „Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai””, kā arī projektu iesniegumu atlases ietvaros iesniegto projektu vērtēšanas kritēriji;
* Pēc MK noteikumu un kritēriju apstiprināšanas tiks organizēta 3.6.2.1.aktivitātes “Atbalsts novadu pašvaldību kompleksai attīstībai” un 3.6.1.1.aktivitātes “Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai” ietvaros iesniegto projektu pārbaude atbilstoši izstrādātajai kritēriju kopai. Tie projekti, kas atbildīs kritērijiem, tiks pārcelti uz 2.3.2.2.3.apakšaktivitāti. Projekti tiks pārcelti to aktuālākajā redakcijā (mainīsies tehniskas lietas – aktivitāte, kuras ietvaros projekts tiks īstenots, projekta numurs, vizuālās identitātes prasības (izmaksas, kas radīsies, lai nodrošinātu atbilstību obligātajām vizuālās identitātes prasībām, tiks segtas no publiskajiem resursiem), ja tiek norādīts projekta numurs, kā arī būs nepieciešams veikt izmaiņas Eiropas Savienības struktūrfondu un Kohēzijas fonda vadības informācijas sistēmā);
* Lai izveidotu jaunu aktivitāti darbības programmas “Uzņēmējdarbība un inovācijas” ietvaros, tai ir nepieciešams paredzēt ES fondu finansējumu. Tā kā atbilstoši iepriekšminētajam EK lēmumam no darbības programmas “Infrastruktūra un pakalpojumi” nav iespējams pārdalīt ES fondu finansējuma piešķīrumu, kā arī projekti, ko plānots pārcelt no darbības programmas “Infrastruktūra un pakalpojumi” uz darbības programmu “Uzņēmējdarbība un inovācijas” tiek finansēti no valsts budžeta virssaistībām, tāpat, ņemot vērā to, ka jebkādas pārdales starp prioritātēm darbības programmas “Uzņēmējdarbība un inovācijas” ietvaros (piemēram, no aktivitātēm, kuru ietvaros iesniegtajos projektos ir vērojamas vislielākās nobīdes ieviešanas grafikos, projektu īstenošana ir apturēta vai līgumi par to īstenošanu nav noslēgti/ir lauzti, attiecīgi finansējuma pārdale no šīm aktivitātēm būtu pamatota) būtu jāskaņo ar EK, tika nolemts jautājuma steidzamības dēļ jaunās aktivitātes izveidošanai nepieciešamo ES fondu finansējumu pārdalīt no DPP 2.3.2.2.1.apakšaktivitātes „Atbalsts ieguldījumiem mikro, maziem un vidējiem komersantiem īpaši atbalstāmajās teritorijās”” (10 *euro* apmērā).

Jaunās aktivitātes mērķis ir veicināt valsts līdzsvarotu attīstību, veicot ieguldījumus uzņēmējdarbības attīstību un konkurētspēju sekmējošā publiskā infrastruktūrā saskaņā ar integrētām pašvaldību attīstības programmām.Projekti tiks pārvērtēti atbilstoši MK noteikumu projektā pielikumā pievienotajiem pārbaudes kritērijiem. Atbilstīgie projekti tiks pārcelti uz darbības programmu “Uzņēmējdarbība un inovācijas”. Projekti tiks pārcelti to aktuālākajā redakcijā (mainīsies tehniskas lietas – aktivitāte, kuras ietvaros projekts tiks īstenots, projekta numurs, vizuālās identitātes prasības (izmaksas, kas radīsies, lai nodrošinātu atbilstību obligātajām vizuālās identitātes prasībām, tiks segtas no publiskajiem resursiem), ja tiek norādīts projekta numurs, kā arī būs nepieciešams veikt izmaiņas Eiropas Savienības struktūrfondu un Kohēzijas fonda vadības informācijas sistēmā).Projektu saraksts projektu pārbaudes laikā var tikt precizēts, t.sk. papildināts ar citiem projektiem, nodrošinot, ka kopumā no darbības programmas „Infrastruktūra un pakalpojumi” papildinājuma 3.6.2.1.aktivitātes “Atbalsts novadu pašvaldību kompleksai attīstībai” un 3.6.1.1.aktivitātes “Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai” uz DPP 2.3.2.2.3.apakšaktivitāti tiek pārcelti pabeigtie vai īstenošanā esošie uzņēmējdarbības vidi veicinošie investīciju projekti, kuros kopējā deklarējamā ERAF izdevumu summa 2014.gadā ir vismaz 30 milj. *euro*.Finansējuma pārdalīšana tiks veikta šogad, lai nodrošinātu n+2 principa izpildi. Papildus nepieciešams veikt grozījumus DPP, veicot 2014.gada 14.oktobrī 2.2.1.1.aktivitātes “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk – 2.2.1.1.aktivitāte) ietvaros veiktās finansējuma pārdales uz 2.2.1.4.1.aktivitāti „Atbalsts aizdevumu veidā komersantu konkurētspējas uzlabošanai” (turpmāk – 2.2.1.4.1.aktivitāte) samazinājumu par 55 158 *euro*, kas sastāv no ERAF finansējuma 50 855 *euro* un valsts budžeta finansējuma 4 303 *euro*. Finanšu pārdales samazinājums saistīts ar 2.2.1.1.aktivitātes ietvaros izvēlēto finanšu starpnieku izteikto vēlmi slēgt programmu ne vēlāk kā līdz 2014.gada beigām. Līdz ar to atmaksājamas ir tikai tās finanšu starpnieku vadības izmaksas, kas  faktiski ir veiktas līdz 2014.gada 30.septembrim un par ko LGA ir saņēmusi maksājumu pieprasījumu, nevis tās vadības izmaksas, kas bija indikatīvi norādītas līdz 2015.gada beigām (sākotnējais projekta beigu termiņš).Ņemot vērā iepriekšminēto, samazinās arī nepieciešamā valsts akciju sabiedrības „Latvijas attīstības finanšu institūcija ALTUM” līdzfinansējuma daļa  2.2.1.4.1.aktivitātes otrās projektu iesniegumu atlases kārtas ietvaros par 15 166 *euro*.Līdz ar to rīkojuma projekta „Grozījumi darbības programmas „Uzņēmējdarbība un inovācijas” papildinājumā” (turpmāk – rīkojuma projekts) paredz:1. Jaunas - 2.3.2.2.3.apakšaktivitātes – izveidi, nosakot tās mērķi, mērķa grupu, finansējuma saņēmēju, saistītos grozījumus 158.punktā – gan tabulā „Finanšu plāns (EUR)”, gan “Uzraudzības rādītāji” – nosakot apakšaktivitātes ietvaros pieejamo ERAF piešķīrumu un sasniedzamos rādītājus, kā arī DPP 151., 156., 157.punktā;
2. grozījumus DPP 114.punktā “Finanšu plāns (EUR)”.
 |
| 3. Projekta izstrādē iesaistītās institūcijas | FM kā vadošā iestāde, EM, Vides aizsardzības un reģionālās attīstības ministrija, Valsts reģionālās attīstības aģentūra un Valsts kase. |
| 4. Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārais novērtējums | Projekts šo jomu neskar. |
| 4. | Cita informācija | Nav. |

**Anotācijas III. sadaļa – projekts šo jomu neskar**

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Rīkojuma projekts saistīts ar grozījumiem šādos MK noteikumos:1. MK 2009.gada 24.februāra noteikumos Nr.197 “Noteikumi par darbības programmas “Uzņēmējdarbība un inovācijas” papildinājuma 2.3.2.2.1.apakšaktivitāti “Atbalsts ieguldījumiem mikro, maziem un vidējiem komersantiem īpaši atbalstāmajās teritorijās”” - no 2.3.2.2.1.apakškativitātes “Atbalsts ieguldījumiem mikro, maziem un vidējiem komersantiem īpaši atbalstāmajās teritorijās (ĪAT)” tiek pārdalīts finansējums 10 EUR apjomā uz 2.3.2.2.3.apakšaktivitāti “Atbalsts ieguldījumiem sekmējošā publiskā infrastruktūrā uzņēmējdarbības attīstībai”;
2. MK 2010.gada 26.janvāra noteikumos Nr.91 “Noteikumi par darbības programmas “Infrastruktūra un pakalpojumi” papildinājuma 3.6.1.1.aktivitāti “Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai”” - tiek samazināts 4.1punktā noteiktais aktivitātes ietvaros pieejamais saistību apjoms un 20.punktā noteiktās kvotas pašvaldībām u.c.;
3. MK 2010.gada 14.septembra noteikumos Nr.843 “Noteikumi par darbības programmas “Infrastruktūra un pakalpojumi” papildinājuma 3.6.2.1.aktivitāti “Atbalsts novadu pašvaldību kompleksai attīstībai”” - tiek samazināts 4.2punktā noteiktais aktivitātes ietvaros pieejamais saistību apjoms un 20.1punktā noteiktās kvotas pašvaldībām u.c.

Tāpat rīkojuma projekts ir saistīts ar šāda MK noteikumu projekta izstrādi - “Noteikumi par darbības programmas „Uzņēmējdarbība un inovācijas” papildinājuma 2.3.2.2.aktivitātes “Atbalsts ieguldījumiem mikro, maziem un vidējiem komersantiem” 2.3.2.2.3.apakšaktivitāti „Atbalsts ieguldījumiem sekmējošā publiskā infrastruktūrā uzņēmējdarbības attīstībai””, attiecīgais MK noteikumu projekts paredz izveidot jaunu - 2.3.2.2.3.apakšaktivitāti (grozījumi DPP tiek virzīti vienlaikus ar MK noteikumu projektu). |
| 2. | Atbildīgā institūcija | EM, FM. |
| 3. | Cita informācija | Nav. |

**Anotācijas V, VI sadaļa – projekts šo jomu neskar**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildē ir iesaistīta FM kā vadošā iestāde, EM, Vides aizsardzības un reģionālās attīstības ministrija, Valsts reģionālās attīstības aģentūra un Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Iesniedzējs:

Finanšu ministra vietā –

ārlietu ministrs E.Rinkēvičs

Vīza: Valsts sekretāre B.Bāne

06.11.2014 15:30

1837

Jānis Bormanis

Finanšu ministrijas

Eiropas Savienības fondu stratēģijas departamenta

Uzņēmējdarbības un inovāciju plānošanas nodaļas

vecākais eksperts

tālr. 67095631,

Janis.Bormanis@fm.gov.lv